Proteas toer binnekort na 'mededingende' Ierland | Maroela Media
Proteas toer binnekort na 'mededingende' Ierland
Die Protea-krieketspan sal vir die eerste keer in meer as 15 jaar Ierland besoek wanneer hulle in Julie 'n paar eendag- en T20-wedstryde teen die gasheerland sal speel.
Die Suid-Afrikaners het laas in 2007 'n blitstoer na Ierland gehad. Vernon Philander het sy Protea-buiging in daardie einste reeks gemaak.
"Die toer is die begin van 'n belangrike nuwe hoofstuk in ons geskiedenis; juis omdat ons een van die beste ontwikkelende krieketlande besoek," het Krieket Suid-Afrika se direkteur van krieket, Graeme Smith, gesê.
"Ierland het in die afgelope paar jaar gewys dat hulle uiters mededingende teenstanders is. Daarbenewens bied dit ook vir ons spelers waardevolle internasionale blootstelling in onbekende omstandighede."
SA se Tabraiz Shamsi in aksie. Foto: (AP Photo/Altaf Qadri)
Die Proteas het sopas 'n mik-en-mokerreeks met 2-1 teen Pakistan verloor en volgens die jongste T20-rangslys is die Suid-Afrikaners nou die vyfde beste span op die internasionale verhoog.
Tabraiz Shamsi, wat met sy ses paaltjies teen 'n gemiddeld van 10,16 'n skitterende reeks agter die blad het, is nou die tweede voorste T20-bouler in wêreldkrieket.
Bepalings vir die toer na Ierland:
11 Julie 2021: Eerste eendagwedstryd in Malahide
13 Julie 2021: Tweede eendagwedstryd in Malahide
16 Julie 2021: Derde eendagwedstryd in Malahide
20 Julie 2021: Eerste T20-wedstryd in Malahide
22 Julie 2021: Tweede T20-wedstryd in Stormont
25 Julie 2021: Derde T20-wedstryd in Stormont
Gelukkig is die gras lekker sag op die knie in die groen eiland .
Goeie genade. Ireland word 11de in die wêreld gereken in die korter formaat.
Mededingend sê KSA?
Desperaat om te wen?
Die Proteas moenie die Iere onderskat nie. Op pad soontoe kan hulle opwarm-wedstryde teen Tristan da Cunha en St. Helena speel.
Wonder net of Graham hom weer uitverkoop vir geld soos met die Sahara rekenaars (Gupta familie) saga? Ek vertrou hom glad nie!